Moenie ANC-beleid op Twitter bespreek nie, sê Zuma vir Mbalula | Maroela Media
Oudpresident Jacob Zuma (Foto: Jacob Zuma/Twitter)
Oudpresident Jacob Zuma het Sondag die sosialemediaplatform Twitter gebruik om terug te kap na die ANC-verkiesingshoof Fikile Mbalula.
Dit volg 13 uur ná die voormalige polisieminister vrae gerig het aan Zuma op dieselfde platform.
"Comrade Mbalula, ek is seker dat jy nie veronderstel is om só vraag aan my te stel op Twitter nie, want jy lok my uit om vrae aan jou te stel op jou vraag. Dit sal tot 'n gesprek tussen my en jou lei; óf jy sal my oor ANC-beleid wil inlig, of vice versa," het Zuma in die eerste van drie Twitter-plasings gesê.
Zuma het Saterdag 'n reeks foto's van homself gepubliseer waar hy Kgoši Mampuru II by die jaarlikse herdenkingsvieringe in Limpopo "vereer", waar hy 'n toespraak gelewer het.
Mbalula, berug daarvoor dat hy graag die platform gebruik, wou by Zuma weet of dit "die regte ding is om te doen", tensy hy afgevaardig is om die geleentheid by te woon. "Jy was vroeër 'n president. Is dit die regte ding om te doen? Om by geleenthede te praat waar die huidige president eintlik moet praat?"
Zuma het in die tweede deel van sy Twitter-plasing gesê: "(byvoorbeeld), ek kan jou vra wat is die ANC-beleid oor die vraag wat jy vra; ek kan jou ook vra of daar hoegenaamd 'n beleid oor dié saak is. Jy is veral bewus daarvan dat ek buite die formele gesprekke van ons eie organisasie met jou in gesprek getree het om sekere wanvoorstelle reg te stel.
"In die lig van die komende verkiesing, stel ek voor dat ons nie sulke tipe gesprekke op dié tipe platforms voer nie. Ek is gretig om vir jou 'n verduideliking te gee oor die saak, as jy belangstel, maar nie op sosiale media nie."
Zuma, wat onlangs eers Twitter begin gebruik het en nie gereeld enigiets publiseer nie, het 183 000 volgelinge op die webwerf. Ondanks die feit dat hy tereg staan op aanklag van bedrog en korrupsie, bly hy steeds gewild onder 'n beduidende deel van die bevolking, veral in sy tuisprovinsie, KwaZulu-Natal.
Politieke kommentators bevraagteken of dit 'n slim plan is om Zuma vir die regerende party se verkiesingsveldtog te gebruik, maar die party het gesê hy sal formeel alle vorige presidente gebruik om ondersteuning te werf vir vanjaar se algemene verkiesing.
Jacob Zuma Verkiesing 2019
Sluit die gemors toe en gooi sleutel weg
Hy dink seker hy moet Comrade Cyril maar help
Daar is eenvoudig nie n pil Vir DOMHEID NIE!!
Zuma jy moet maar vesigtig wees, in effek kan jy nie eens saam praat nie, Fikile April Mbalula is op 8 April 1971 in die Vrystaat gebore en hy het 'n graad in die ekonomie.
Is daar nie n beter woord as dom nie,,,,,,DOM ONNOSEL ARROGANT!! Hy sal homself nie meer ag as die President nie die dag as hy dood is. Hier is n arrogansie wat ook skrik vir niks!!